সীয়িং রেড (ডেক্সটার)
ডেক্সটার নির্মাতার শিশু শিল্পীদের নাটকটির অন্ধকার অধ্যায় থেকে দূরে রাখতে সচেষ্ট ছিলেন। তাই সহকারী প্রযোজক ড্যানিয়েল কেরন শিশু ডেক্সটার চরিত্রে অভিনয় করা শিশুর মাকে বারণ করে দেন, যেন তার সন্তানকে জানানো না হয় সে কোন চরিত্রে অভিনয় করছে। এরিক কিং বলেন, রক্তের মাঝে বসে একটি বাচ্চা কাঁদছে পুরোটা অভিনয় এবং মিথ্যে হলেও তা অত্যন্ত অস্বস্তিকর দৃশ্য ছিল। চিত্রগ্রাহক রোমিও টাইট্রন ক্যামেরার শাটল এঙ্গেল শক্ত করে দৃশ্যটি ধারণ করেন, যেন তাতে স্মৃতির আমেজ সম্পূর্ণরূপে আসে। সিরিজের পরিচালক কিথ গরডন এই ফ্ল্যাশব্যাক দৃশ্যগুলোকে "অভাবনীয়" বলেন এবং তিনি মনে করেন দৃশ্যগুলো অনেকটাই "স্ট্যানলি কুবরিকের চলচ্চিত্রের মতো" ছিল।
ডার্ক বোগার্ড
স্যার ডার্ক বোগার্ড (ইংরেজি: Sir Dirk Bogarde; জন্ম: ডেরেক জুলস গ্যাসপার্ড উলরিক নিভেন ভ্যান ডেন বোগার্ড; ২৮শে মার্চ ১৯২১ - ৮মে ১৯৯৯) ছিলেন একজন ইংরেজ অভিনেতা ও লেখক। শুরুর দিকে তিনি চলচ্চিত্রে আদর্শ ম্যাটিনি তারকা হিসেবে "ডক্টর ইন দ্য হাউজ" (১৯৫৪) চলচ্চিত্রে অভিনয় করেন, পরবর্তীতে তাকে আর্ট-চলচ্চিত্রে অভিনয় করতে দেখা যায়। অভিনয়ের স্বীকৃতি হিসেবে তিনি দুটি বাফটা পুরস্কার লাভ করেছেন। দ্বিতীয় কর্মজীবন হিসেবে তিনি সাতটি সর্বাধিক বিক্রিত স্মৃতিকথার খণ্ড, ছয়টি উপন্যাস ও "দ্য ডেইলি টেলিগ্রাফ"-এ প্রকাশিত প্রবন্ধসহ সাংবাদিকতার একটি সংকলন রচনা করেন।